open-index/open-wikipedia-markdown huggingface dataset:
Xzibit

Ο **Άλβιν Ναθάνιελ Τζόινερ** (*Alvin Nathaniel Joiner*, 18 Σεπτεμβρίου 1974), γνωστός ως **Xzibit**, είναι Αμερικανός ράπερ, καθώς και ηθοποιός και παρουσιαστής. Έγινε ευρύτερα γνωστός από την αμερικανική εκπομπή "Pimp my Ride" του MTV.

Πριν ασχοληθεί με το σόου, έγινε διάσημος μέσα από το συγκρότημα West Coast hip-hop και συγχρόνως έκανε και άλμπουμ όπως τα "Restless, "Man vs. Machine" και "Weapons of Μass Destruction", οπου συνεργάστηκε με αλλους διάσημους τραγουδιστες της ραπ, όπως ο Eminem, ο Snoop Dogg, ο Dr. Dre, ο The Game, ο Busta Rhymes, ο DJ Quik και ο Method Man. 

Έπειτα λόγω των χαμηλών πωλήσεων στο τελευταίο του άλμπουμ "Full Circle", αποφάσισε να εγκαταλείψει για λίγο την ραπ σκηνή και να ασχοληθεί με τον κινηματογράφο. Συμμετείχε σε ταινίες όπως: "8 Μile", "", "The Wash", "Hoodwinked", "Gridiron Gang", "The X-Files: I Want to Believe" και "Bad Lieutenant: Port of Call New Orleans". 

## Σύντομο βιογραφικό
Η ζωή του ξεκίνησε στο Ντιτρόιτ. Η μητέρα του, χωρισμένη, προσπάθησε να τον μεγαλώσει, αλλά πέθανε όταν ο Alvin έκλεινε τα εννέα του χρόνια. Ο πατέρας του έφυγε για να γίνει κληρικός, αφήνοντας τον Alvin μόνο του με τα δυο του αδέρφια (μια μεγαλύτερη αδερφή και ένα μικρότερο αδερφό). Μετά το θάνατο της μητέρας του, αναγκάστηκε να πάει στον πατέρα του, αλλά λόγω της κακής σχέσης μεταξύ τους τον εστειλε σε ορφανοτροφείο. Στα 14 του χρόνια αφησε το ορφανοτροφείο και μετακόμισε στην αδερφή του, η οποία ζούσε στην Καλιφόρνια. Σύμφωνα με όσα έχει πει δημόσια, κατέληξε να πουλάει ναρκωτικά. Εκεί όμως άρχισε να ασχολείται με την ραπ και να προσεγγίζει μια καριέρα στο τραγούδι.

## Δισκογραφία
*At the Speed of Life (1996)
*40 Dayz & 40 Nightz (1998)
*Restless (2000)
*Man vs. Machine (2002)
*Weapons of Mass Destruction (2004)
*Full Circle (2006)
*Napalm (2012)

## Παραπομπές


## Εξωτερικοί σύνδεσμοι
* 
*Official Xzibit website
*Sony Music's Official Xzibit website

Κατηγορία:Αμερικανοί ράπερ
Κατηγορία:Αμερικανοί ηθοποιοί κινηματογράφου
Κατηγορία:Διαδικτυακά μιμίδια
Κατηγορία:Αμερικανοί ηθοποιοί φωνής
Βιμ Βέντερς

Ο **Έρνεστ Βίλχελμ "Βιμ" Βέντερς** (γερμ. *Wim Wenders*, 14 Αυγούστου 1945) είναι Γερμανός σκηνοθέτης, θεατρικός συγγραφέας, συγγραφέας, φωτογράφος και κινηματογραφικός παραγωγός.
 
## Βιογραφία
Ο Βιμ Βέντερς γεννήθηκε στις 14 Αυγούστου 1945 στο Ντίσελντορφ της Γερμανίας. Πήγε λύκειο στο Όμπερχαουζεν και σπούδασε ιατρική και φιλοσοφία στο Φράιμπουργκ και στο Ντίσελντορφ αντίστοιχα, ωστόσο εγκατέλειψε τις σπουδές του. Αργότερα, έδωσε εξετάσεις για την εθνική σχολή κινηματογράφου του Παρισιού, όμως απέτυχε. Λίγο καιρό αργότερα, άρχισε να αρθρογραφεί για τις εφημερίδες Süddeutsche Zeitung και Der Spiegel, καθώς και για το περιοδικό *Twen*. 

Ως σκηνοθέτης, έχει γυρίσει πολλές ταινίες και ντοκιμαντέρ, ενώ είναι ένας από τους εκπροσώπους του Νέου Γερμανικού Κινηματογράφου. Έχει κερδίσει πολλά βραβεία στην καριέρα του, όπως τον Χρυσό Φοίνικα και το BAFTA καλύτερης σκηνοθεσίας για την ταινία "Παρίσι, Τέξας" (που θεωρείται η καλύτερη δουλειά του) και τον Χρυσό Λέοντα για την ταινία *[[Η κατάσταση των πραγμάτων]]*. Έχει τιμηθεί από το Πανεπιστήμιο του Παρισιού και το Καθολικό Πανεπιστήμιο του Λέβεν ως επίτιμος διδάκτωρ, ενώ έχει σκηνοθετήσει βιντεοκλίπ για γνωστά μουσικά συγκροτήματα, όπως οι U2 και οι Talking Heads.

## Φιλμογραφία

## Παραπομπές


 

Κατηγορία:Γερμανοί σεναριογράφοι
Κατηγορία:Γερμανοί συγγραφείς
Κατηγορία:Γερμανοί φωτογράφοι
Κατηγορία:Γερμανοί παραγωγοί ταινιών
Κατηγορία:Γερμανοί παραγωγοί ντοκιμαντέρ
Κατηγορία:Βραβευμένοι με BAFTA
Κατηγορία:Γερμανοί σκηνοθέτες κινηματογράφου
Βικτόρ Μπουάν

Ο **Βικτόρ Μπουάν** (Victor Boin, 28 Φεβρουαρίου 1886 – 31 Μαρτίου 1974) ήταν Βέλγος κολυμβητής, υδατοσφαιριστής και αθλητής της ξιφασκίας. Έλαβε μέρος στους Ολυμπιακούς Αγώνες του 1908, του 1912 και του 1920.

## Βιογραφία
Γεννήθηκε στις Βρυξέλλες. Με την βελγική ομάδα της υδατοσφαίρισης κατέκτησε ένα αργυρό και ένα χάλκινο μετάλλιο στους Ολυμπιακούς Αγώνες του 1908 και του 1912 αντίστοιχα.
Το 1908 έλαβε μέρος και στο αγώνισμα των 100 μ. ελεύθερο στην κολύμβηση, αλλά αποκλείστηκε από τον πρώτο γύρο.

Ως αθλητής της ξιφασκίας στο ξίφος μονομαχίας (στο ατομικό) ήταν 4ος στους Ολυμπιακούς Αγώνες του 1912 και αποκλείστηκε από τον πρώτο γύρο στην αντίστοιχη διοργάνωση του 1920. Στο ίδιο αγώνισμα με την ομάδα του Βελγίου κατέκτησε όμως το αργυρό μετάλλιο στην Ολυμπιάδα της Αμβέρσας.

Ο Μπουάν εκφώνησε τον πρώτο Ολυμπιακό Όρκο κατά τους Ολυμπιακούς Αγώνες του 1920 στην Αμβέρσα. Αργότερα ίδρυσε την Διεθνή Ένωση των Αθλητικογράφων (International Association of Sports Journalists) και χρημάτισε πρόεδρος της Ολυμπιακής Επιτροπής του Βελγίου από το 1955 ως το 1965.

Ασχολήθηκε επίσης με την παγοδρομία ταχύτητας, τις πτήσεις (υπήρξε ένας από τους πρώτους πιλότους), το χόκεϊ επί πάγου και τους αγώνες μοτοσυκλέτας.

Μετά τον θάνατό του ιδρύθηκε ίδρυμα με το όνομά του, που αποσκοπεί στην έρευνα και στην διαφύλαξη της κληρονομιάς του βελγικού αθλητισμού.

## Παραπομπές


## Εξωτερικοί σύνδεσμοι
*Προφίλ
*IOC 1920 Summer Olympics
*Wallechinsky, David and Jaime Loucky (2008). *The Complete Book of the Olympics - 2008 Edition*. London: Aurum Press, Limited. pp.&nbsp;607, 1050.

Κατηγορία:Βέλγοι υδατοσφαιριστές
Κατηγορία:Βέλγοι κολυμβητές
Κατηγορία:Ολυμπιονίκες της κολύμβησης
Κατηγορία:Ολυμπιονίκες της ξιφασκίας
Κατηγορία:Υδατοσφαιριστές στους Θερινούς Ολυμπιακούς Αγώνες 1908
Κατηγορία:Υδατοσφαιριστές στους Θερινούς Ολυμπιακούς Αγώνες 1912
Κατηγορία:Αργυροί ολυμπιονίκες της υδατοσφαίρισης
Κατηγορία:Χάλκινοι ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 1908)
Κατηγορία:Ολυμπιονίκες υδατοσφαίρισης (Θερινοί Αγώνες 1912)
Κατηγορία:Ολυμπιονίκες υδατοσφαίρισης (Βέλγιο)
Κατηγορία:Υδατοσφαιριστές Εθνικής Βελγίου
Κυβέρνηση Αναστασίου Χαραλάμπη 1922

Η **Κυβέρνηση Αναστασίου Χαραλάμπη 1922**  (Σεπτέμβριος 1922) ήταν η μοναδική κυβέρνηση διάρκειας μιας μόνο ημέρας στην σύγχρονη ελληνική ιστορία. Διορίστηκε προσωρινά, αμέσως μετά το Κίνημα της 11ης Σεπτεμβρίου 1922, από την ηγεσία των Κινηματιών.

Συγκεκριμένα, η «Επαναστατική Επιτροπή» πρόσφερε την πρωθυπουργική θέση στον Αλέξανδρο Ζαΐμη, αλλά επειδή εκείνος έλειπε στο εξωτερικό, και μέχρι να επιστρέψει, διόρισε προσωρινό πρωθυπουργό τον Σωτήριο Κροκιδά. Αλλά επειδή και αυτός έλειπε στην Κόρινθο, όρκισε ως αντικαταστάτη του πρωθυπουργού, τον αρχαιότερο υπουργό, τον υπουργό Στρατιωτικών, αντιστράτηγο Αναστάσιο Χαραλάμπη..
Το κυβερνητικό σχήμα ορκίστηκε ενώπιον του νέου βασιλιά, του Γεωργίου Β΄.
## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): αντιστράτηγος, Αναστάσιος Χαραλάμπης

* *«Επί των Εξωτερικών υπουργός»*: προσωρινά, Ευθύμιος Κανελλόπουλος
* *«Επί της Δικαιοσύνης υπουργός»*: Φίλιππος Βασιλείου
* *«Επί των Εσωτερικών υπουργός»*: προσωρινά, Αναστάσιος Χαραλάμπης
* *«Επί των Εκκλησιαστικών και της Δημοσίας εκπαιδεύσεως υπουργός»*: Ιωάννης Σιώτης
* *«Επί των Οικονομικών υπουργός»*: προσωρινά, Γεώργιος Μ. Εμπειρίκος
* *«Επί της Εθνικής Οικονομίας υπουργός»* : Ευθύμιος Κανελλόπουλος
* *«Επί του Δημοσίου Θησαυρού»* : προσωρινά, Γεώργιος Εμπειρίκος
* *«Επί των Δημοσίων Συγκοινωνιών υπουργός»*: Πέτρος Καλλιγάς
* *«Επί της Γεωργίας και Δημοσίων κτημάτων υπουργός»* : προσωρινά, Πέτρος Καλλιγάς
* *«Επί των Στρατιωτικών υπουργός»*: Αναστάσιος Χαραλάμπης
* *«Επί των Ναυτικών υπουργός»*: Δημήτριος Παπαχρήστος
* *«Επί του Επισιτισμού και Αυταρκείας υπουργός»* : Γεώργιος Εμπειρίκος
* *«Επί της Περιθάλψεως υπουργός»*: Απόστολος Δοξιάδης
* *«Επί των Ταχυδρομείων, Τηλεγράφων και Τηλεφώνων υπουργός»* : προσωρινά, Πέτρος Καλλιγάς

## Αναφορές


Κατηγορία:1922
1922 09
1922 09
Κολουμπίτης

Ο **κολουμπίτης** (αγγλ. columbite) είναι ορυκτό οξείδιο του σιδήρου και του νιοβίου. Ανακαλύφθηκε το 1928 και ονομάστηκε από την "ποιητική" ονομασία της Αμερικής "Columbia", όπως είχε ονομαστεί "columbium" το στοιχείο που περιείχε και το οποίο αργότερα ονομάστηκε νιόβιο.

## Εμφάνιση, παραγενέσεις
Ο κολουμπίτης εμφανίζεται ως συνοδό ορυκτό σε γρανιτικούς πηγματίτες και σε αλλούβιες αποθέσεις προερχόμενες από αυτούς. Σχηματίζει δύο παραμικτικές σειρές, η μία με υποκατάσταση του σιδήρου από μαγγάνιο και κασσίτερο η άλλη με τον τανταλίτη, στον οποίο το νιόβιο υποκαθίσταται από ταντάλιο. Αποτελεί το κυριότερο μετάλλευμα νιοβίου.

Σχετίζεται με αλβίτη, σποδουμένη, κασσιτερίτη, μικροκλινή, λεπιδόλιθο, απατίτη, βήρυλλο, τουρμαλίνες και αμβλυγωνίτη.

Σημαντικές εμφανίσεις του αναφέρονται στις ΗΠΑ (Πολιτείες Μέιν, Καλιφόρνια, Κολοράντο και Βιρτζίνια), στο Οντάριο (Καναδάς), τη Μαδαγασκάρη, τη Βραζιλία, την Αργεντινή, τη Ρωσία και τη Φινλανδία. Απαντάται, επίσης, σε αρκετές άλλες χώρες.

Δεν απαντάται στην Ελλάδα.

## Πηγές
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών

## Σημειώσεις


Κολουμπιτης
Κατηγορία:Ορυκτά του νιοβίου
Κυβέρνηση Σωτηρίου Κροκιδά 1922

Η **Κυβέρνηση Σωτηρίου Κροκιδά 1922** (Σεπτέμβριος - Νοέμβριος 1922)  αντικατέστησε την κυβέρνηση μιας ημέρας του Αναστασίου Χαραλάμπη, όταν στις 17 Σεπτεμβρίου ορκίστηκε πρωθυπουργός ο Σωτήριος Κροκιδάς.
Με την άφιξη στην Ελλάδα του Αλέξανδρου Ζαΐμη προς τα τέλη Οκτωβρίου 1922, θεωρήθηκε ότι η κυβέρνηση θα ανασχηματιζόταν υπό την προεδρία του Καλαβρυτινού πολιτικού, όπως είχε αρχικά συμφωνηθεί. Ο Ζαΐμης όμως, αρνήθηκε τελικά να αναλάβει την ηγεσία της Κυβέρνησης, ενώ ο Σωτήριος Κροκιδάς φαινόταν διστακτικός ως προς την συνέχιση της πρωθυπουργίας του. Η Δίκη των Έξι η οποία κατέληξε στην εκτέλεση των πρωταιτίων (κατά την αντίληψη των πραξικοπηματιών) της Μικρασιατικής καταστροφής - και η εκτέλεση της θανατικής ποινής, οδήγησαν τον Κροκιδά στην απόφαση να παραιτηθεί, διαφωνώντας με την ποινή. 

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Σωτήριος Κροκιδάς

* *«Επί των Εξωτερικών υπουργός»*: προσωρινά, Ευθύμιος Κανελλόπουλος
: - στις 3/10 ανέλαβε τα καθήκοντα του υπουργού ο Νικόλαος Πολίτης (διπλωμάτης)
* *«Επί της Δικαιοσύνης υπουργός»*: Φίλιππος Βασιλείου
* *«Επί των Εσωτερικών υπουργός»*: Σωτήριος Κροκιδάς
* *«Επί των Εκκλησιαστικών και της Δημοσίας εκπαιδεύσεως υπουργός»*: Ιωάννης Σιώτης
* *«Επί των Οικονομικών υπουργός»*: Αλέξανδρος Διομήδης
* *«Επί της Εθνικής Οικονομίας υπουργός»* : Ευθύμιος Κανελλόπουλος
* *«Επί του Δημοσίου Θησαυρού»* : προσωρινά, Αλέξανδρος Διομήδης *(- το υπουργείο αυτό καταργήθηκε στις 27 Σεπτεμβρίου )*
* *«Επί των Δημοσίων Συγκοινωνιών υπουργός»*: Πέτρος Καλλιγάς
* *«Επί της Γεωργίας και Δημοσίων κτημάτων υπουργός»* : προσωρινά, Πέτρος Καλλιγάς
: - στις 9/11 ανέλαβε καθήκοντα ο Αλέξανδρος Μυλωνάς
* *«Επί των Στρατιωτικών υπουργός»*:  αντιστράτηγος, Αναστάσιος Χαραλάμπης
* *«Επί των Ναυτικών υπουργός»*: Δημήτριος Παπαχρήστος
* *«Επί του Επισιτισμού και Αυταρκείας υπουργός»* : Γεώργιος Μ. Εμπειρίκος
* *«Επί της Περιθάλψεως υπουργός»*: Απόστολος Δοξιάδης
* *«Επί των Ταχυδρομείων, Τηλεγράφων και Τηλεφώνων υπουργός»* : προσωρινά, Πέτρος Καλλιγάς
: - στις 6/10 ανέλαβε καθήκοντα υπουργού ο Αντώνιος Χρηστομάνος

## Παραπομπές


1922 09
Κατηγορία:1922
1909 09
Σκάνδαλο Θεσπρωτίας

Το **Σκάνδαλο** είναι ελληνικό χωριό του Δήμου Σουλίου της περιφέρειας Ηπείρου (Σχέδιο Καλλικράτης). 

## Γενικά στοιχεία
Το Σκάνδαλο βρίσκεται 15 χιλιόμετρα νότια της Παραμυθιάς, κοντά στον ποταμό Κωκυτό. Πρόκειται για χωριό σε υψόμετρο 160 μέτρα, ο πληθυσμός του οποίου, ασχολούμενος κυρίως με την μικροκτηνοτροφία και με τη γεωργία, το 1928 αριθμούσε 86 κατοίκους έχοντας δημοτικό σχολείο και τρεις συνεταιρισμούς ακτημόνων καλλιεργητών. Το 1971 αριθμούσε 184 κατοίκους και το 1981 ήταν 143. Στην απογραφή του 2001 αριθμούσε 267 κατοίκους. Σύμφωνα με την απογραφή 2021 απογράφησαν 236 κάτοικοι ενώ με αυτήν του 2011 ήταν 234.

Παλαιότερα αποτελούσε ιδία κοινότητα και ανήκε στην άλλοτε επαρχία Σουλίου. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε ιδία κοινότητα του Δήμου Αχέροντα. Από 1 Ιανουαρίου 2011 αποτελεί ίδια τοπική κοινότητας, της δημοτικής ενότητας Αχέροντα, του Δήμου Σουλίου.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.

## Πηγές
* "Εγκυκλοπαίδεια Πάπυρος Larousse Britannica" τομ.54ος, σελ.133.
* "Μεγάλη Ελληνική Εγκυκλοπαίδεια" τομ.ΚΑ΄, σελ.900.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Διοργάνωση ποδοσφαίρου Ελλάδας 1908

Διεξήχθη κατ' εντολήν της ολυμπιακής επιτροπής, τη διοργάνωση ανέλαβε ο ΣΕΓΑΣ και συμμετείχαν τρεις (3) ομάδες που διαγωνίστηκαν σε τουρνουά ενός γύρου (3 αγώνες). Νικητής αναδείχθηκε ο Ποδοσφαιρικός Όμιλος Αθηνών (ο μετέπειτα Παναθηναϊκός), στην πρώτη παρουσία του, που δημιουργήθηκε κυρίως από ποδοσφαιριστές του Πανελληνίου. Οι αγώνες ξεκίνησαν στις 16 Νοεμβρίου 1908 και όλοι πραγματοποιήθηκαν στο Ποδηλατοδρόμιο του Νέου Φαλήρου. 

## Νικητής: [[ΠΑΕ Παναθηναϊκός|Π.Ο. Αθηνών]]

### Αποτελέσματα

Είναι γνωστά τα εξής αποτελέσματα:

* 16 Νοεμβρίου 1908: **[[Π.Σ. Γουδί|Σ.Π. Γουδή]]** - Εθνικός Γ.Σ. 3-1
* 23 Νοεμβρίου 1908: **[[ΠΑΕ Παναθηναϊκός|Π.Ο. Αθηνών]]** - Εθνικός Γ.Σ. 2-0
* 30 Νοεμβρίου 1908: Σ.Π. Γουδή - **[[ΠΑΕ Παναθηναϊκός|Π.Ο. Αθηνών]]** 0-2 ά.α. Δεν έγινε γιατί παραιτήθηκε και αποκλείστηκε το Γουδί.

### Κατάταξη

### Συνθέσεις ομάδων
Στον αγώνα ΠΟΑ-Εθνικού οι δύο σύλλογοι αγωνίστηκαν με τους εξής παίκτες:
***[[ΠΑΕ Παναθηναϊκός|Ποδοσφαιρικός Όμιλος Αθηνών]]**: Δ. Δουκάκης, Γ. Καλαφάτης (αρχηγός), Λοράνδος, Ψαχαρόπουλος, Χ. Σημηριώτης, Παπάς, Αλεξάνδερ, Χατζηζαφειρίου, Κουτρουμπής, Αβραμίδης, Κωνσταντίνος Τσικλητήρας (τερματοφύλακας).
***[[Εθνικός Γ.Σ.]]**: Ζέπος, Θεολόγου, Μεσημέρης, Πίσσας, Κοκκινόπουλος, Μπουλούκος, Δραγούμης, Παύλος Μελάς (αρχηγός), Ρ. Ρωσσέτης, Μπουλαντεράκης, Αργυρίου (τερματοφύλακας).

## Αγώνες β΄ ομάδων
Την περίοδο των εορτών αναφέρεται και τουρνουά β΄ ομάδων χωρίς να είναι γνωστά όλα τα αποτελέσματα. Νικητής αναδείχθηκε ο Εθνικός ΓΣ. Είναι γνωστοί οι αγώνες:
* 28/12/1908: **ΑΟ Διαγόρας Αθηνών** - Όμιλος Φιλάθλων Πειραιώς: νίκησε ο Διαγόρας.
* 28/12/1908: **ΠΟ Αθηνών** - Εθνικός ΓΣ: 2-1
* 30/12/1908: Πειραϊκός Σύνδεσμος - Όμιλος Φιλάθλων Πειραιώς:

## Δείτε επίσης
*Διοργάνωση ποδοσφαίρου Ελλάδας 1907
*Διοργάνωση ποδοσφαίρου Ελλάδας 1911
*Διοργάνωση ποδοσφαίρου Ελλάδας 1915

## Πηγές
* Εφ. "Σκριπ", 17/11/1908, σ. 4
* Εφ. "Σκριπ", 24/11/1908, σ. 4
* Άρθρο Γιάννη Γεωργάκη στην εφημερίδα «Το Βήμα» για τα 100 χρόνια του Παναθηναϊκού
* Εφημερίδα Πράσινη, 29 Μαρτίου 2012 σελ.3-8

## Παραπομπές


Κατηγορία:Πανελλήνιο πρωτάθλημα ποδοσφαίρου
Κατηγορία:Ποδόσφαιρο το 1908
Κατηγορία:Ποδοσφαιρικές διοργανώσεις Ελλάδας
Πρωτάθλημα Φθινοπώρου ΣΕΓΑΣ 1910

Το **Πρωτάθλημα ποδοσφαίρου του φθινοπώρου 1910** διοργανώθηκε από τον ΣΕΓΑΣ. Στη Γ.Σ. του Συνδέσμου, που έγινε στις 30/3/1910 με τη συμμετοχή 52 ελληνικών αθλητικών συλλόγων, υπήρξε ειδική αναφορά στο ποδόσφαιρο και έφορος του αθλήματος εκλέχτηκε ο Π. Δεκαβάλλας. Στο πρωτάθλημα μετείχαν τρεις (3) ομάδες και πρωταθλητής αναδείχτηκε ο **Ποδοσφαιρικός Όμιλος Αθηνών**. Οι αγώνες έγιναν στο Ποδηλατοδρόμιο, στο Νέο Φάληρο.

## Οι Αγώνες Ποδοσφαιρίσεως 1910
Τον Οκτώβριο 1910 ο ΣΕΓΑΣ προκήρυξε τους «Ετησίους αγώνας ποδοσφαιρίσεως» στο Ποδηλατοδρόμιο Νέου Φαλήρου και αθλοθέτησε ειδικό κύπελλο για τη νικήτρια ομάδα. Στους αγώνες επικράτησε ο **Ποδοσφαιρικός Όμιλος Αθηνών**. Είναι γνωστό πως νίκησε κατά σειρά: το Π.Σ. Γουδί με 5-2 στις 24/10/1910, τον Πειραϊκό Σύνδεσμο με 5-0 στις 30/10/1910, και ξανά τον Πειραϊκό Σύνδεσμο στον τελικό με μη αναφερόμενο σκορ στις 7/12/1910:

*"Χθες έληξαν οι υπό του Συνδέσμου των Ελληνικών αθλητικών και γυμναστικών Σωματείων οργανωθέντες ποδοσφαιρικοί αγώνες α΄ ομάδων... δια του μεταξύ της α΄ ομάδος του Ποδοσφαιρικού Ομίλου Αθηνών και της α΄ ομάδος του Πειραϊκού Συνδέσμου τελικού τοιούτου. Κατά τον αγώνα τούτον νικήτρια ανεδείχθη η ομάς του Ποδοσφαιρικού Ομίλου εις ην απονεμηθήσεται το υπό του Συνδέσμου προκηρυχθέν επαμειβόμενον έπαθλον."*

Σε μεταγενέστερο δημοσίευμα αναφέρεται πως έδωσε τρεις αγώνες με τον Πειραϊκό, στο πρώτο νίκησε 5-0, στη ρεβάνς ηττήθηκε 2-1 κα στον τελικό επικράτησε με 7-0.

Γνωστά αποτελέσματα:
*Ποδοσφαιρικός Όμιλος Αθηνών - Π.Σ. Γουδί 5-2 
*Ποδοσφαιρικός Όμιλος Αθηνών - Πειραϊκός Σύνδεσμος 5-0
*Ποδοσφαιρικός Όμιλος Αθηνών νίκησε Πειραϊκός Σύνδεσμος 

### Σύνθεση πρωταθλήτριας ομάδας
[μικρογραφία|δεξιά|100px|[Κωστής Τσικλητήρας]]
* **Σύνθεση της πρωταθλήτριας ομάδας του Π.Ο.Α.**:
** **[[Τερματοφύλακας]]**: Κωνσταντίνος Τσικλητήρας.
** **Οπισθοφύλακες**: Στυλ. Κουτρουμπής, Πυροκάκος.
** **Μέσοι**: Κ. Νικολόπουλος, Χένρι Αλεξάντερ, Β. Ανδρούλης, Φιλίππου (αναπλ.).
** **Εμπροσθοφύλακες**: Λ. Βρασιβανόπουλος, Ζ. Λοράνδος, Κ. Λάσκαρις, Ψαχαρόπουλος, Χαμπούρης.

### Ομάδες που μετείχαν

## Πρωτάθλημα Β΄ ομάδων

Με τη λήξη του φθινοπωρινού τουρνουά 1910, ο ΣΕΓΑΣ προχώρησε στη διοργάνωση "Ποδοσφαιρικών Αγώνων β΄ ομάδων" για το Δεκέμβριο. Σε αυτούς δήλωσαν συμμετοχή τέσσερις σύλλογοι: Πειραϊκός Σύνδεσμος, Ποδοσφαιρικός Όμιλος Αθηνών, Όμιλος Φιλάθλων Πειραιώς και Αθλητικός Όμιλος Διαγόρας Αθηνών.

## Πηγές

* **Ανδρέα Μπόμη**, "Γκολ 2000, Ένας αιώνας ποδόσφαιρο", εκδ. Πελεκάνος, σσ. 39-40.
* Εφ. "Εμπρός", 25/10/1910, σ. 2.
* Εφ. "Εμπρός", 30/11/1910, σ. 3.

## Αναφορές


Κατηγορία:Εγχώρια ποδοσφαιρικά πρωταθλήματα 1910-1911
Κατηγορία:Πανελλήνιο πρωτάθλημα ποδοσφαίρου
Πέτρος Καλλιγάς

[thumb|right|350px|Ο Πέτρος Καλλιγάς (δεξιά μετά τον Διάδοχο Κωνσταντίνο) σε φωτογραφία της διοργανωτικής επιτροπής των [Θερινοί Ολυμπιακοί Αγώνες 1906|Ολυμπιακών αγώνων του 1906: Μιλτιάδης Νεγρεπόντης, Αλέξανδρος Μερκάτης, Σπυρίδων Στάης, Σπυρίδων Λάμπρος, Γεώργιος Στρέιτ, Διάδοχος Κωνσταντίνος, Πέτρος Καλλιγάς, Παύλος Σκουζές, Μ. Στελλάκης, Νικόλαος Θων, Κωνσταντίνος Μηλιώτης Κομνηνός.]]
Ο **Πέτρος Καλλιγάς** (1856 - 1940) ήταν Έλληνας πολιτικός και πολεοδόμος.

## Βιογραφικά στοιχεία

Γεννήθηκε στην Αθήνα και ήταν γιος του Παύλου Καλλιγά και της Μαρίας Μανούση. Σπούδασε στη φυσικομαθηματική σχολή του Πανεπιστημίου Αθηνών και συμπλήρωσε τις σπουδές του στη μηχανολογία, στη Δρέσδη. Ακολούθησε στρατιωτική καριέρα και έλαβε μέρος στην εκστρατεία της Θεσσαλίας. Αργότερα ειδικεύτηκε στην αρχιτεκτονική στην Αγγλία.

Διετέλεσε υπουργός εθνικής οικονομίας στην κυβέρνηση Αλεξάνδρου Ζαΐμη καθώς και υπουργός συγκοινωνίας, ταχυδρομείων και γεωργίας στις κυβερνήσεις Αναστασίου Χαραλάμπη και Σωτηρίου Κροκιδά. Υπήρξε γενικός γραμματέας (1897 - 1905) και πρόεδρος (1912 - 1913) του Σ.Ε.Γ.Α.Σ., δεν αποδέχτηκε όμως την εκλογή του, καθώς και μέλος του ιδρυτικού διοικητικού συμβουλίου του Κολλεγίου Αθηνών.

Απεβίωσε το 1940 στην Αθήνα. Ήταν παντρεμένος με την Ιουλία Ράλλη και γιος του ήταν ο ζωγράφος Παύλος Π. Καλλιγάς.

## Συγγράμματα
Είχε συγγράψει πλήθος έργων μεταξύ των οποίων *«Μελέται περί ατμομηχανών»* (Αθήνα 1885), *«Σχέδιον Αθηνών»* (1919)

## Πηγές


## Εξωτερικοί σύνδεσμοι
*Πέτρος Καλλιγάς στον ''Πανδέκτη'', του Εθνικού Ιδρύματος Ερευνών

Καλλιγας
Πετρος Καλλιγας
Νικόλαος Τσαγκρίδης

Ο **Νικόλαος Τσαγκρίδης** ( - 29 Δεκεμβρίου 1997) ήταν Έλληνας υπουργός.

## Βιογραφικά στοιχεία
Φοίτησε στη Σχολή Ικάρων. Έγινε χρηματιστής και στις 22 Δεκεμβρίου 1966 ανέλαβε το υπουργείο βιομηχανίας στην υπηρεσιακή κυβέρνηση Παρασκευόπουλου, θέση στην οποία παρέμεινε μέχρι τις 3 Μαΐου 1967. Υπήρξε επί σειράς ετών γενικός διευθυντής του ΣΕΒ.

Πέθανε το 1997.

## Παραπομπές


Κατηγορία:Έλληνες χρηματιστές
Κατηγορία:Έλληνες υπουργοί Βιομηχανίας
Μιχαήλ Πεσμαζόγλου

Ο **Μιχαήλ Α. Πεσμαζόγλου** (αναφέρεται και ως Πεσματζόγλου) (1896 - 26 Οκτωβρίου 1983) ήταν Έλληνας πολιτικός και πολλές φορές υπουργός.

## Βιογραφικά στοιχεία
Γεννήθηκε το 1896 στην Αθήνα και ήταν γιος του τραπεζίτη Αλέξανδρου Πεσμαζόγλου. Διετέλεσε υφυπουργός οικονομικών στην Κυβέρνηση Πέτρου Βούλγαρη Απριλίου 1945, υφυπουργός Οικονομικών και προσωρινά Τύπου και Πληροφοριών στην Κυβέρνηση Πέτρου Βούλγαρη Αυγούστου 1945 καθώς και υφυπουργός οικονομικών στην Κυβέρνηση Δαμασκηνού το ίδιο έτος. Το 1952 έγινε Υπουργός Κοινωνικής Προνοίας στην υπηρεσιακή κυβέρνηση Δημητρίου Κιουσόπουλου και το 1958 υπουργός εξωτερικών στην υπηρεσιακή κυβέρνηση Γεωργακόπουλου. Το 1961 έγινε Υπουργός Εξωτερικών στην υπηρεσιακή κυβέρνηση Κωνσταντίνου Δόβα. Το 1967 του προτάθηκε το υπουργείο εξωτερικών στην κυβέρνηση Κόλλια αλλά αρνήθηκε.

Γιος του ήταν ο πρέσβης Ιωάννης Μ. Πεσμαζόγλου.

Πέθανε στις 26 Οκτωβρίου 1983 και η αναγγελία του θανάτου του έγινε μετά την ταφή του, όπως ήταν η επιθυμία του.

## Δείτε επίσης
*Οικογένεια Πεσμαζόγλου

## Παραπομπές


Κατηγορία:Έλληνες υπουργοί Εξωτερικών
Κατηγορία:Έλληνες υφυπουργοί Οικονομικών
Μιχαηλ
Δημοσθένης Α. Πίππας

Ο **Δημοσθένης Πίππας** του Αθανασίου (1906 - 17 Ιουλίου 1987) ήταν Έλληνας πολιτικός μηχανικός.

## Βιογραφικά στοιχεία

Γεννήθηκε στην Άνδρο  και έγινε καθηγητής (και αργότερα πρύτανης) στο Εθνικό Μετσόβειο Πολυτεχνείο. Δίδαξε στην Σχολή Τεχνικής Εκπαίδευσης Αξιωματικών Μηχανικού. Στην υπηρεσιακή κυβέρνηση Γεωργακόπουλου καθώς και στην υπηρεσιακή κυβέρνηση Κωνσταντίνου Δόβα διετέλεσε υπουργός Συγκοινωνιών και Δημοσίων Έργων ενώ στις κυβερνήσεις Παρασκευόπουλου υπουργός Δημοσίων Έργων.

Απεβίωσε αιφνίδια τον Ιούλιο του 1987 και κηδεύτηκε στις 18 Ιουλίου.

## Πηγές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πολιτικοί-επέκταση
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Συγκοινωνιών και Δημοσίων Έργων
Κατηγορία:Μέλη Εθνικού Μετσόβιου Πολυτεχνείου
Χόικα Θεσπρωτίας

Η **Χόικα** είναι ελληνικό χωριό του Δήμου Σουλίου της Περιφέρειας Ηπείρου (Σχέδιο Καλλικράτης) με έδρα την Παραμυθιά. 

## Γεωγραφικά στοιχεία
Η Χόικα βρίσκεται 16 χιλιόμετρα ανατολικά της Παραμυθιάς και 57 χιλιόμετρα νοτιοανατολικά της Ηγουμενίτσας, κοντά στην εθνική οδό Ηγουμενίτσας - Πρέβεζας. Πρόκειται για χωριό σε υψόμετρο περίπου 140 μέτρων.

Η γη γύρω από το χωριό είναι λοφώδης στα νοτιοδυτικά, αλλά στα βορειοανατολικά είναι ορεινή. Το υψηλότερο σημείο της περιοχής έχει υψόμετρο 1.076 μέτρα και βρίσκεται 2,1 χιλιόμετρα βορειοανατολικά του χωριού.  Η πλησιέστερη μεγαλύτερη πόλη είναι το Καναλλάκι Πρέβεζας σε απόσταση 12 χιλιομέτρων. 

Από τα βόρεια, η Χόικα συνορεύει με το Γαρδίκι, από τα νότια με την Ποταμιά, από τα δυτικά με τον Μανδρότοπο και από τα ανατολικά με το Σούλι.

## Ιστορικά στοιχεία
Παλαιότερα αποτελούσε ιδία κοινότητα και ανήκε στην άλλοτε επαρχία Παραμυθιάς και μετέπειτα στην επαρχία Σουλίου. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε δημοτικό διαμέρισμα του δήμου Αχέροντα. Από 1 Ιανουαρίου 2011 αποτελεί ίδια τοπική κοινότητα, της δημοτικής ενότητας Αχέροντα, του Δήμου Σουλίου.

Ο πληθυσμός του, ασχολούμενος κυρίως με την μικροκτηνοτροφία και με τη γεωργία, το 1928 αριθμούσε 164 κατοίκους έχοντας δημοτικό σχολείο ταχυδρομικό γραφείο και συνεταιρισμό ακτημόνων καλλιεργητών. Το 1981 αριθμούσε 256 κατοίκους και το 1991 ήταν 222. Στην απογραφή του 2001 αριθμούσε 207 κατοίκους. Σσύμφωνα με την απογραφή 2021 απογράφησαν 208 κάτοικοι ενώ με αυτήν του 2011 ήταν 265.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Νικόλαο.

## Παραπομπές

## Πηγές
* "Εγκυκλοπαίδεια Πάπυρος Larousse Britannica" τομ.61ος, σελ.176.
* "Μεγάλη Ελληνική Εγκυκλοπαίδεια" τομ.ΚΔ΄, σελ.613.

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Παύλος Οικονόμου - Γκούρας

Ο **Παύλος Οικονόμου - Γκούρας** (1897 - 27 Απριλίου 1991) ήταν Έλληνας διπλωμάτης.

## Βιογραφία
Καταγόταν από τα Γκούρα Κορινθίας και ήταν απόγονος παλιάς οικογένειας της περιοχής. Σπούδασε στο Πανεπιστήμιο Αθηνών και ακολούθησε καριέρα διπλωμάτη εισερχόμενος στο διπλωματικό σώμα το 1921. Υπηρέτησε σε αρκετές χώρες μεταξύ άλλων στο Ιράν, την Πορτογαλία, την Τουρκία, τις Ηνωμένες Πολιτείες Αμερικής, ως σύμβουλος της ελληνικής πρεσβείας, τη Βραζιλία και τη Νότια Αφρική. Την περίοδο 1960 με 1961, διετέλεσε μόνιμος αντιπρόσωπος της Ελλάδας στον Οργανισμό Ηνωμένων Εθνών (ΟΗΕ). Επίσης είχε διατελέσει υπουργός εξωτερικών στις κυβερνήσεις Στυλιανού Μαυρομιχάλη Ιωάννη Παρασκευόπουλου και στη δικτατορική Κωνσταντίνου Κόλλια.

Είχε συγγράψει το έργο *Το Δόγμα Τρούμαν και η αγωνία της Ελλάδος* (Αθήνα, 1990). 

Κηδεύτηκε από τον ιερό ναό Αγίων Θεοδώρων του Α΄ Νεκροταφείου, στις 30 Απριλίου 1991.

## Παραπομπές


Κατηγορία:Έλληνες διπλωμάτες
Κατηγορία:Έλληνες υπουργοί Εξωτερικών
Κατηγορία:Υπουργοί την περίοδο της στρατιωτικής δικτατορίας (1967-1974)
Ορθή γωνία

Στη γεωμετρία, **ορθή γωνία** είναι η γωνία 90° (ή \tfrac{\pi}{2} ακτινίων).

## Ιδιότητες
* Το ημίτονο της ορθής γωνίας είναι 
::\sin 90^\circ = 1.
* Το συνημίτονο της ορθής γωνίας είναι
::\cos 90^\circ = 0.
* Η εφαπτομένη της ορθής γωνίας δεν ορίζεται.

## Σχέση με άλλες γωνίες
* Η ορθή γωνία προκύπτει όταν διχοτομήσουμε την ευθεία γωνία.
* Η ορθή γωνία είναι ίση με το ένα τέταρτο της πλήρους γωνίας. 
* Το άθροισμα δύο συμπληρωματικών γωνιών ισούται με μία ορθή γωνία.

## Σχετικά γεωμετρικά σχήματα
* Ένα τρίγωνο λέγεται ορθογώνιο τρίγωνο  αν έχει μια ορθή γωνία. 
* Ένα παραλληλόγραμμο λέγεται ορθογώνιο παραλληλόγραμμο αν έχει όλες του τις γωνίες ορθές.
* Ένα τραπέζιο λέγεται ορθογώνιο αν έχει δύο γωνίες ορθές.
* Ένα τετράπλευρο λέγεται ορθοδιαγώνιο αν οι διαγώνιοι του σχηματίζουν ορθές γωνίες.

## Σχετικές έννοιες
Στην γεωμετρία, δύο ευθείες είναι κάθετες όταν σχηματίζουν τέσσερις ορθές γωνίες στο σημείο τομής τους.

Πιο γενικά, σε έναν διανυσματικό χώρο, δύο διανύσματα είναι ορθογώνια όταν το εσωτερικό γινόμενο τους ισούται με το μηδέν.

## Συμβολισμός
Στην γεωμετρία, οι ορθές γωνίες συμβολίζονται με ένα μικρό τετράγωνο, αντί για το σύνηθες τόξο ενός κύκλου (συγκρίνετε στο παραπάνω σχήμα την ορθή \rm \hat{A} και τις οξείες \rm \hat{B} και \rm \hat{\Gamma}).

Κάποιοι συγγραφείς χρησιμοποιούν το σύμβολο 1L για να δηλώσουν μία ορθή γωνία. Στο unicode, χρησιμοποιείται και ο χαρακτήρας ∟ (U+221F).

## Δείτε επίσης
* Οξεία γωνία
* Αμβλεία γωνία
* Ορθογώνιο τρίγωνο
* Συμπληρωματικές γωνίες

## Παραπομπές


Κατηγορία:Γωνία
Αγορά Θεσπρωτίας

Η **Αγορά** (πρώην *Λιογκάτι*) είναι χωριό του δήμου Σουλίου στο νομό Θεσπρωτίας της περιφέρειας Ηπείρου (Σχέδιο Καλλικράτης). Σύμφωνα με την απογραφή του 2011 ο πληθυσμός της ανέρχεται στους 175 μόνιμους κατοίκους.

## Γενικά στοιχεία
Η Αγορά είναι κτισμένη νοτιοανατολικά της, πρωτεύουσας του νομού, Ηγουμενίτσας σε υψόμετρο 220 μέτρων παρά τον ποταμό Κωκυτό στους πρόποδες του Κορύλα. Ο πληθυσμός της Αγοράς ασχολείται κατά κύριο λόγο με την κτηνοτροφία και τη γεωργία. Εκκλησιαστικά υπάγεται στη μητρόπολη Παραμυθίας, Φιλιατών, Γηρομερίου και Πάργας, ενώ η κεντρική εκκλησία του χωριού είναι αφιερωμένη στη Μεταμόρφωση του Σωτήρος.

## Ιστορικά στοιχεία
Κατά τη διάρκεια της Τουρκοκρατίας ήταν γνωστή ως *Λιογκάτι* ή *Λιογκάτη*, ονομασία που κράτησε μέχρι το 1928. Κατά τις τελευταίες δεκαετίες της Τουρκοκρατίας υπαγόταν στον καζά Παραμυθιάς του σαντζακίου Ιωαννίνων. Σύμφωνα με έκθεση του 1874 που συντάχτηκε από τον τότε επίσκοπο Παραμυθίας Άνθιμο με αποδέκτη τον *Ηπειρωτικό Φιλεκπαιδευτικό Σύλλογο Κωνσταντινουπόλεως*, στην Αγορά ζούσαν 12 οικογένειες, ενώ λίγα χρόνια αργότερα, σύμφωνα με την εκτίμηση του επιτελικού γραφείου του ελληνικού υπουργείου Στρατιωτικών, είχε 60 κατοίκους. Το 1895 η επίσημη απογραφή που διενεργήθηκε από την οθωμανική διοίκηση αναφέρει την Αγορά ως ελεύθερο χωριό στο οποίο κατοικούσαν 27 άτομα (20 άνδρες και 7 γυναίκες) κατανεμημένα σε έξι φορολογικούς χανέδες. Το 1910, σύμφωνα με στοιχεία της τοπικής μητρόπολης, είχε πληθυσμό 60 κατοίκων και παράλληλα διέθετε ελληνικό σχολείο με έναν δάσκαλο και δέκα μαθητές και τρία χρόνια αργότερα, η πρώτη ελληνική απογραφή που πραγματοποιήθηκε στην Ήπειρο μετά την απελευθέρωσή της από τον ελληνικό στρατό κατά τους Βαλκανικούς Πολέμους βρήκε στον οικισμό 83 κατοίκους.

Κατά τη διάρκεια της Κατοχής υπολογίζεται πως καταστράφηκαν 17 οικήματα του χωριού. Παράλληλα τρεις κάτοικοί του σκοτώθηκαν από τις γερμανικές δυνάμεις και τις ένοπλες ομάδες Τσάμηδων δοσίλογων.

Διοικητικά, μετά την ενσωμάτωση στο ελληνικό κράτος, η Αγορά υπήχθη στην κοινότητα Σκανδάλου της επαρχίας Σουλίου του νομού Ιωαννίνων και το 1937 προσαρτήθηκε στο νεοσύστατο τότε νομό Θεσπρωτίας. Το 1997 υπήχθη στον καποδιστριακό δήμο Αχέροντα, ενώ από το 2011 υπάγεται στον διευρυμένο δήμο Σουλίου.

## Απογραφές πληθυσμού

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.2ος, σελ.79.
* "Μεγάλη Ελληνική Εγκυκλοπαίδεια" τομ.ΙΣΤ΄, σελ.158. (Λιογκάτι)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Βουλευτικές εκλογές 2009 στην Ανδόρρα

Στις εκλογές που διεξήχθησαν στην Ανδόρα στις 26 Απριλίου του 2009, ο απερχόμενος πρωθυπουργός Πιντάτ δεν ήταν ξανά υποψήφιος. . Το εκλογικό σώμα περιορίστηκε σε 22.000 ψηφοφόρους και τις 28 έδρες του Κοινοβουλίου διεκδίκησαν 114 υποψήφιοι.  Με βάση τον εκλογικό νόμο εξελέγησαν 28 "γενικοί σύμβουλοι":
* δύο γενικοί σύμβουλοι προερχόμενοι από καθεμιά εκ των ενοριών της Ανδόρας, οι οποίοι εκλέγονται μέσω λίστας με τις περισσότερες ψήφους σε κάθε ενορία,
* δεκατέσσερεις γενικοί σύμβουλοι από εθνικές λίστες με τη χρήση της αναλογικής εκπροσώπησης.
Οι λίστες των ενοριών και η εθνική λίστα είναι ανεξάρτητες μεταξύ τους: αυτό σημαίνει ότι τα ίδια πρόσωπα δεν μπορούν να βρίσκονται και στις δύο λίστες και οι ψηφοφόροι ψηφίζουν σε δύο διαφορετικές ψηφοφορίες (δεν είναι απαραίτητο να ψηφίσει κανείς το ίδιο κόμμα και για τις δύο λίστες). Η σοσιαλιστική αντιπολίτευση κέρδισε τις εκλογές.  Οι εκλογές μονοπωλήθηκαν από συζητήσεις για την κυβερνητική απόφαση να υποκύψει σε πιέσεις και να άρει τους κανονισμούς περί του τραπεζικού απορρήτου, που ευθύνονται για το χαρακτηρισμό της χώρας ως "μη συνεργάσιμου φορολογικού παραδείσου". Η συμμετοχή στις εκλογές ήταν η χαμηλότερη από το 1993. Οι Σοσιαλδημοκράτες του Τζάουμε Μπαρτουμέου κέρδισαν συνολικά 14 έδρες στο 28μελές Γενικό Συμβούλιο έναντι 11 για το συνασπισμό του απερχόμενου πρωθυπουργού, Αλμπέρτ Πιντάτ. Ο Μπαρτουμέου δήλωσε στις 27 Απριλίου ότι θα επιδιώξει να σχηματίσει κυβέρνηση συνασπισμού από κοινού με το Ανδορρανό Κόμμα για την Αλλαγή (ApC), το οποίο κατέλαβε 3 έδρες.Ο Μπαρτουμέου εξελέγη πρωθυπουργός τον Ιούνιο του 2009 και ανέλαβε καθήκοντα στις 5 Ιουνίου του ιδίου έτους.
## Αποτελέσματα

## Παραπομπές


*"Νόμος 28/2007": Llei 28/2007, del 22 de novembre, qualificada de modificació de la Llei qualificada del règim electoral i del referèndum.  (στα καταλανικά)

## Εξωτερικοί σύνδεσμοι
*Επίσημος ιστότοπος των βουλευτικών εκλογών του 2009 (από την Κυβέρνηση της Ανδόρας, στα καταλανικά)
*''El Periòdic d'Andorra'' , καθημερινή εφημερίδα (στα καταλανικά)
*''Diari d'Andorra'', καθημερινή εφημερίδα (στα καταλανικά)

2009
Ανδορρα
Αλέξανδρος Τσιριντάνης

Ο **Αλέξανδρος Ν. Τσιριντάνης** (4 Νοεμβρίου 1903 &ndash; 24 Σεπτεμβρίου 1977) ήταν Έλληνας νομικός και συγγραφέας.

## Βιογραφικά στοιχεία
Γεννήθηκε στην Ιεράπετρα Κρήτης και σπούδασε νομική στο Πανεπιστήμιο Αθηνών, συμπληρώνοντας τις σπουδές του στο πανεπιστήμιο του Αμβούργου, του οποίου έγινε διδάκτορας. Ακολούθησε ακαδημαϊκή σταδιοδρομία εκλεγόμενος το 1933 υφηγητής εμπορικού δικαίου στη Νομική Σχολή Αθηνών. Το 1939 εκλέχθηκε έκτακτος καθηγητής και το 1942 τακτικός, θέση στην οποία παρέμεινε μέχρι το 1968, οπότε και απεχώρησε με τον τίτλο του ομότιμου καθηγητή. Κατά την περίοδο 1951-1952 διετέλεσε κοσμήτορας της νομικής σχολής.

Συμμετείχε ως υπουργός Δικαιοσύνης στην υπηρεσιακή κυβέρνηση Δόβα, που διοργάνωσε τις βουλευτικές εκλογές του 1961. Υπήρξε επίσης μέλος νομοπαρασκευαστικών επιτροπών, πρόεδρος της Ενώσεως Ναυτικού Δικαίου, καθώς και εμπνευστής και ιδρυτικό μέλος της Χριστιανικής Ενώσεως Επιστημόνων. Ακόμη, ήταν μέλος του νομικού συμβουλίου της Τράπεζας της Ελλάδας. Είχε πλούσιο συγγραφικό έργο, από το οποίο το βιβλίο *«Για μια πορεία με επίγνωση»* μεταφράσθηκε και στην αγγλική με τίτλο *Knowing where we are going* (εκδόσεις Cassell, Λονδίνο 1977, σσ. 120) και στη γαλλική.

Την περίοδο μετά τον εμφύλιο πόλεμο ήταν αρχηγικό μέλος οργάνωσης χριστιανικού προσανατολισμού, μαζί με τον Γεώργιο Ράμμο, τον γαμπρό του Αρίστο Ασπιώτη και τον Θεόδωρο Μερτικόπουλο. Είχε καλές σχέσεις με την βασιλική οικογένεια.

Μαζί με τον πρωθιερέα των Ανακτόρων Ιερώνυμο Κοτσώνη, ο Τσιριντάνης συνέβαλε το 1967, λίγες ημέρες μετά το Πραξικόπημα της Χούντας των Συνταγματαρχών, στην αντικανονική απομάκρυνση του Αρχιεπισκόπου Αθηνών Χρυσοστόμου Β΄ καθώς είχαν αυξημένη επιρροή στα Ανάκτορα και μέσω αυτών στις τότε κυβερνήσεις». Έτσι ακολούθησε η ανάρρηση του Ιερωνύμου Κοτσώνη στον αρχιεπισκοπικό θρόνο με τη στήριξη της Χούντας των Συνταγματαρχών και του Παλατιού.

Ο Τσιριντάνης απεβίωσε στην Αθήνα στις 24 Σεπτεμβρίου 1977 σε ηλικία 74 ετών.

## Πηγές


## Εξωτερικοί σύνδεσμοι
* Ἀλέξανδρος Τσιριντάνης

Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υπουργοί Δικαιοσύνης
Κατηγορία:Καθηγητές νομικής Αθηνών
Editors

Οι **Editors** είναι ένα Βρετανικό ροκ μουσικό συγκρότημα. Αποτελούνται από τους Τομ Σμιθ (κύρια φωνητικά, ρυθμική κιθάρα, πιάνο), Ράσελ Λιτς (μπάσο, φωνητικά), Έντουαρντ Λέι (ντραμς, κρουστά), Τζάστιν Λόκι (κιθάρα) και Έλιοτ Γουίλιαμς (πλήκτρα, συνθεσάιζερ, κιθάρα και δεύτερα φωνητικά ). Έχουν βγάλει συνολικά 6 δίσκους, εκ των οποίων οι 2, μέχρι στιγμής, έγιναν πλατινένιοι. Είναι επιτυχημένοι εμπορικά, καθώς έχουν πουλήσει εκατομμύρια δίσκων παγκοσμίως, ενώ αναγνωρίστηκαν από πολλούς κριτικούς σε όλο τον κόσμο. Ο ήχος τους θεωρείται πως παρουσιάζει ομοιότητες με συγκροτήματα όπως οι Echo & the Bunnymen, Joy Division, Interpol, The Chameleons και U2.

## Ιστορία του συγκροτήματος
Το συγκρότημα δημιουργήθηκε το 2002, όταν και τα μέλη τους σπούδαζαν στο Πανεπιστήμιο του Στάφορντσαϊρ τεχνολογία μουσικής. Αρχικά, υιοθέτησαν το όνομα **Pilot**, ωστόσο έμαθαν αργότερα πως υπήρχε ένα ποπ συγκρότημα της δεκαετίας του 1970 με το όνομα αυτό. Αργότερα υιοθέτησαν το όνομα **Snowfield**, ενώ έγιναν ένα από τα δημοφιλέστερα συγκροτήματα που δεν είχαν υπογράψει σε δισκογραφική εταιρία. Όταν υπέγραψαν το 2005 στην Kitchenware Records, άλλαξαν για τελευταία φορά το όνομά τους σε **Editors**. 

Τον Απρίλιο του 2005 κυκλοφόρησε το single «Munich» που έφτασε στα 25 πρώτα τραγούδια των Βρετανικών charts, ενώ τον Ιούλιο της ίδιας χρονιάς κυκλοφορεί ο δίσκος *[[The Back Room]]*', που φτάνει στο #13 των Βρετανικών charts. Ο δίσκος *[[An End Has a Start]]* ακολούθησε τον δίσκο αυτό, ενώ έφτασε αμέσως μετά την κυκλοφορία του στο #1 των charts, ενώ το πρώτο σίνγκλ του δίσκου αυτού, το «Smokers Outside the Hospital Doors» έφτασε στο Top 10 της Μεγάλης Βρετανίας.Το 2009 κυκλοφόρησε ο τρίτος δίσκος του συγκροτήματος με τίτλο *[[In This Light and on This Evening]]* που είχε έντονες επιρροές από την ηλεκτρονική μουσική και έφτασε κατευθείαν στο #1 αμέσως μετά την κυκλοφορία του. Το συγκρότημα κυκλοφόρησε τον τέταρτο δίσκο του *[[The Weight of Your Love]]* το 2013 και ακολούθησε το *[[In Dream]]* το 2015.Ο έκτος δίσκος τους, *[[Violence]]*, κυκλοφόρησε στις 9 Μαρτίου 2018.

## Δισκογραφία
### Στούντιο άλμπουμ
* *[[The Back Room]]* (2005)
* *[[An End Has a Start]]* (2007)
* *[[In This Light and on This Evening]]* (2009)
* *[[The Weight of Your Love]]* (2013)
* *[[In Dream]]* (2015)
* *[[Violence]]* (2018)
* *[[EBM (άλμπουμ)|EBM]]* 

### EP

* *The Blanck Mass Sessions* (2019· περιέχει ρεμίξ του *Violence* από τον Blanck Mass/Benjamin John Power των Fuck Buttons)

### Σινγκλ
* Munich  (2005)
* Blood (2005)
* All Sparks (2006)
* Papillon (2009)
* A Ton Of Love (2013) 
* Sugar(2014)
* Forgiveness (2016)
* Darkness at the Door (2018)
* Black Gold (2019)

## Παραπομπές


## Εξωτερικοί σύνδεσμοι

*  

Κατηγορία:Αγγλικά indie rock συγκροτήματα
Ιωάννης Σπυρόπουλος

Ο **Ιωάννης Σπυρόπουλος** (1896 - 1972) ήταν Έλληνας νομικός.

## Βιογραφικά στοιχεία
Γεννήθηκε στο Ναύπλιο και σπούδασε νομικά στο Εθνικό και Καποδιστριακό Πανεπιστήμιο Αθηνών συμπληρώνοντας τις σπουδές του στο πανεπιστήμιο της Λειψίας, του οποίου έγινε διδάκτωρ. Την περίοδο 1927 - 1928 δίδαξε στο πανεπιστήμιο του Κιέλου ενώ την περίοδο 1928 - 1938 υπήρξε τακτικός καθηγητής δημοσίου διεθνούς δικαίου στο Αριστοτέλειο Πανεπιστήμιο Θεσσαλονίκης. Το 1938 εξελέγη τακτικός καθηγητής της Νομικής σχολής Αθηνών, θέση στην οποία παρέμεινε μέχρι το 1958, οπότε και αποχώρησε με τον τίτλο του Ομότιμου καθηγητού. Την περίοδο 1947 - 1948 διετέλεσε πρύτανης του πανεπιστημίου Αθηνών.

Υπήρξε πρόεδρος της Διεθνούς Επιτροπής Κωδικοποίησης Διεθνούς Δικαίου, αντιπρόσωπος της Ελλάδας στις τρεις Βαλκανικές συνδιασκέψεις, αντιπρόσωπος της Ελλάδας στον Ο.Η.Ε. (1945 - 1957), δικαστής στο Διεθνές Δικαστήριο της Χάγης (1958-1967) κ.ά. Το 1955 εξελέγη τακτικό μέλος της Ακαδημίας Αθηνών. Είχε πλούσιο συγγραφικό έργο.

Απεβίωσε στην Αθήνα το 1972.

## Πηγές


Κατηγορία:Έλληνες δικηγόροι του 20ού αιώνα
Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Μέλη της Ακαδημίας Αθηνών
Καμίγ Ντεμουλέν

Ο **Καμίλ Ντεμουλέν** (πλήρες όνομα: Λυσί Σεμπλίς Καμίγ Μπενουά Ντεμουλέν, γαλλ. *Lucie Simplice Camille Benoît Desmoulins*, 2 Μαρτίου 1760 – 5 Απριλίου 1794) ήταν Γάλλος δημοσιογράφος, δικηγόρος και πολιτικός. Υπήρξε θρυλική φυσιογνωμία της Γαλλικής Επανάστασης και από τους στενούς φίλους του Μαξιμιλιανού Ροβεσπιέρου.

## Βιογραφία
Ο Ντεμουλέν ήταν γιος του Ζαν Μπενουά Νικολά Ντεμουλέν (1725–1794), ειρηνοδίκη στην πόλη Γκιζ στην περιοχή της Πικαρδίας και της Μαρί-Μαντλέν Γκοντάρ ενώ είχε και επτά αδέλφια. Εισήχθη με υποτροφία στο ονομαστό Λύκειο Λουί-λε-Γκραν (Μέγας Λουδοβίκος), όπου έκανε εξαίρετες σπουδές, κατατασσόμενος μάλιστα πρώτος στην τελική βαθμολογία των αποφοίτων της τάξης του, μπροστά από τον Μαξιμιλιανό Ροβεσπιέρο, συμμαθητή και φίλο του. Αμέσως μετά μετέβη στο Παρίσι όπου και άρχισε να ασκεί τη δικηγορία.

Το Νοέμβριο του 1789 έκανε την πρώτη του εμφάνιση του στη δημοσιογραφία, εκδίδοντας την εφημερίδα *Επαναστάσεις της Γαλλίας και της Βραβάνδης*, η οποία περιελάμβανε 86 σελίδες. Μέσα από αυτή, καταδίκαζε επιμόνως τη διαπλοκή, τις μηχανορραφίες και τις ίντριγκες της αριστοκρατικής γαλλικής τάξης. Στις 29 Δεκεμβρίου 1790 παντρεύτηκε την Αν Λουσίλ Λαριντόν-Ντυπλεσί στην καθολική εκκλησία του Αγίου Σουλπικίου στο Παρίσι. Το νεαρό αυτό ζευγάρι, το οποίο αντήλλαξε αναρίθμητο αριθμό γραμμάτων αγάπης και πάθους, θεωρήθηκε από τους συγχρόνους του ένα σύμβολο του θριάμβου του έρωτα στα δύσκολα χρόνια της γαλλικής επανάστασης. Μάρτυρες του γάμου ήταν ο Ροβεσπιέρος και ο Λουί-Σεμπαστιάν Μερσιέ.

Ο Ντεμουλέν υπήρξε από τους πρώτους που οραματίστηκαν την επανάσταση στη Γαλλία. Εκτελέστηκε στην γκιλοτίνα στις 5 Απριλίου του 1794.
## Παραπομπές

## Πηγές
* Ντούρσμιντ Έρικ, *Το Σφύριγμα της Λεπίδας*, εκδόσεις Ενάλιος, Αθήνα 2010

## Εξωτερικοί σύνδεσμοι

Κατηγορία:Γάλλοι επαναστάτες
Κατηγορία:Γαλλική Επανάσταση
Χρονολόγιο της ρωσικής ιστορίας

## 9ος αιώνας

## 10ος αιώνας

## 11ος αιώνας

## 12ος αιώνας

## 13ος αιώνας

## 14ος αιώνας

## 15ος αιώνας

## 16ος αιώνας

## 17ος αιώνας

## 18ος αιώνας

## 19ος αιώνας

## 20ος αιώνας

Κατηγορία:Ιστορία της Ρωσίας
ρωσικης ιστοριας
Ζίριε

Το **Ζίριε**, (κροατικά: *Žirje*) είναι νησί της Κροατίας στην Αδριατική Θάλασσα. Έχει έκταση 15,1  τ.χλμ. και 124 κατοίκους σύμφωνα με την απογραφή του 2001. Πρωτεύουσα του νησιού είναι το Ζίριε.

## Παραπομπές


Ζίριε
Ιζβέστια

[frame|right|Παλαιό [λογότυπο πριν το 1917.]]
Η **Ιζβέστια** (*[[Ρωσσική γλώσσα|ρωσ]].* Известия) είναι μια πολύχρονη και μεγάλης κυκλοφορίας καθημερινή εφημερίδα στη Ρωσία. Στα ρωσικά, η λέξη «Ιζβέστια» προέρχεται από το ρήμα *извещать* [ɪzvʲɪ'ɕːætʲ] (πληροφορώ, ενημερώνω) και  σημαίνει «ειδήσεις, νέα». Στο χώρο της δημοσιογραφίας, συνήθως μεταφράζεται ως «ρεπορτάζ» ή «τα νέα». 

## Προέλευση
Η εφημερίδα ξεκίνησε ως «Τα Νέα των Εργατικών Αντιπροσώπων του Σοβιέτ της Αγίας Πετρούπολης» στις 13 Μαρτίου (π/η 28 Φεβρουαρίου) 1917 στην Αγ. Πετρούπολη. Στην αρχή η εφημερίδα εξέφραζε τις απόψεις των Μενσεβίκων και του Σοσιαλιστικού-Επαναστατικού Κόμματος. Τον Αύγουστο του 1917 μετονομάστηκε σε «Νέα της Κεντρικής Εκτελεστικής Επιτροπής των Εργατών και Στρατιωτών του Σοβιέτ της Αγ. Πετρούπολης». Τον Οκτώβριο 1917 άλλαξε σε «Νέα της Επιτροπής Εργατικών και Στρατιωτικών Αντιπροσώπων των Σοβιέτ» και τελικά σε «Νέα των Σοβιετικών Αντιπροσώπων του Λαού».
Μετά το δεύτερο Πανενωτικό Συνέδριο των Σοβιέτ, η Ιζβέστια έγινε επίσημο όργανο της Σοβιετικής κυβέρνησης (Κεντρική Εκτελεστική Επιτροπή του Ανωτάτου Σοβιέτ της Σοβιετικής Ένωσης και του Σοβναρκόμ).

## Μετέπειτα ιστορία
Στα χρόνια της Σοβιετικής Ένωσης (1917-1991), ενώ η Πράβντα αποτελούσε τη φωνή του Κομμουνιστικού Κόμματος, η Ιζβέστια εξέφραζε τις επίσημες θέσεις της κυβέρνησης όπως αυτές ανακοινώνονταν από το Πρεζίντιουμ. 
Μετά την κατάρρευση της ΕΣΣΔ, το 1992, η Ιζβέστια αυτοχαρακτηρίστηκε ως πανεθνικό έντυπο της Ρωσίας. Η εφημερίδα ανήκε σε Συμμετοχική Εταιρεία υπό τον Βλαντίμιρ Ποτάνιν που διατηρούσε στενές σχέσεις με την κυβέρνηση. Η κρατική Γκάζπρομ αγόρασε σημαντικό μερίδιο μετοχών της Ιζβέστια στις 3 Ιουνίου 2005 και το έντυπο περιήλθε στον έλεγχο της συμμετοχικής Γκάζπρομ Μίντια. Σύμφωνα με ισχυρισμούς της μη-κυβερνητικής Επιτροπής Προστασίας Δημοσιογράφων, ο Ραφ Σακίροφ, διευθυντής σύνταξης της Ιζβέστια, αναγκάστηκε σε παραίτηση ύστερα από την εκπεφρασμένη δυσαρέσκεια του Κρεμλίνου για την κάλυψη της σφαγής του Μπρεσλάν (Σεπτ. 2004). Άλλες πηγές αναφέρουν ότι του ζητήθηκε να αποχωρήσει υπό το φόβο του εκρηκτικού θυμού του Κυβέρνησης για τις φωτογραφίες της σφαγής που δημοσίευσε η Ιζβέστια.

Εν έτει 2010, η Ιζβέστια είχε ημερήσια κυκλοφορία της τάξης των 234.500 φύλλων. 

Ως και τον Οκτώβριο του 2008, διευθυντής εικονογράφησης ήταν ο Μπορίς Γιεφίμοφ, ο 107 ετών πολιτικός γελοιογράφος του Στάλιν. 

Το 2008, η Γκάζπρομ Μίντια πούλησε την εφημερίδα στον όμιλο National Media Group.

## Σημειώσεις


## Εξωτερικοί σύνδεσμοι

* Επίσημη ιστοσελίδα www.izvestia.ru/

Κατηγορία:Εφημερίδες στη ρωσική γλώσσα
Κατηγορία:Εφημερίδες με τόπο έκδοσης την Αγία Πετρούπολη
Κατηγορία:Εφημερίδες με τόπο έκδοσης τη Σοβιετική Ένωση
Κατηγορία:Εφημερίδες με τόπο έκδοσης τη Ρωσική Αυτοκρατορία
Σιμόν Σεμπάγκ Μοντεφιόρε

Ο **Σάιμον Τζόναθαν Σέμπαγκ Μοντεφιόρε** (γεν. 27 Ιουνίου 1965 στο Λονδίνο) είναι Βρετανός ιστορικός και συγγραφέας. Έχει γράψει μοντέρνες βιογραφίες σημαντικών ιστορικών μορφών όπως ο Ιωσήφ Στάλιν και είναι βραβευμένος διεθνώς. 

## Οικογενειακή ιστορία
Ο πατέρας του Σάιμον ήταν γιατρός, απόγονος του διάσημου και πλούσιου γένους των Σεφαρδιτών Εβραίων που κατάφεραν να γίνουν διπλωμάτες και τραπεζίτες πανευρωπαϊκώς. Στις αρχές του 19ου αιώνα, ο προ-προ-θείος τους Sir Μωυσής Μοντεφιόρε έγινε τραπεζικός σύμβουλος στη Rothchild & Sons παίζοντας στις αγορές επί την πληροφορία της Μάχης του Βατερλώ. Αντιθέτως, η μητέρα του, Απρίλη, είναι συγγραφέας και κατάγεται από τη φτωχή Λιθουανική Εβραϊκή κοινότητα. Οι γονείς της εγκατέλειψαν τη Ρωσική Αυτοκρατορία στις αρχές του 20ου αιώνα, αγοράζοντας εισιτήρια για τη Νέα Υόρκη, αλλά έπεσαν θύματα απάτης και κατέληξαν στο Κορκ της Ιρλανδίας. Εκεί, εξαιτίας του Μποϊκοτάζ του Λίμερικ (1904) έφυγαν και πήγαν στο Νιούκασλ της Αγγλίας.
 
Ο Σάιμον Σέμπαγκ Μοντεφιόρε έχει μακρινή συγγένεια με την ηθοποιό Γκουίνεθ Πάλτροου μέσω της προγιαγιάς του, που ήταν επίσης Λιθουανικής καταγωγής (Πάλτροβιτς).

## Νεανικά χρόνια
Παρακολούθησε γυμνάσιο στο Χάρροου του βορειοδυτικού Λονδίνου και σπούδασε ιστορία σε κολλέγιο του Πανεπιστημίου του Κέμπριτζ. 

Τα βιβλία του Μοντεφιόρε είναι παγκόσμια bestsellers και έχουν μεταφραστεί σε συνολικά 33 χώρες. Το πρώτο του βιβλίο μετείχε στη λίστα των εκλεγμένων προς βράβευση με τα βραβεία των Σάμουελ Τζόνσον, Ντάφ Κούπερ και Marsh Biography. Η βιογραφία του Στάλιν με τίτλο *Stalin: The Court of the Red Tsar* (2004) του απέφερε το βραβείο καλύτερου ιστορικού βιβλίου της χρονιάς στη Μ. Βρετανία . Παρόμοια επιτυχία γεμάτη βραβεία είχε και η επόμενη βιογραφία του ίδιου ηγέτη με τίτλο *Young Stalin* (2008). Η εταιρεία κινηματογράφου Μίραμαξ και η Ruby Films έχουν αγοράσει τα δικαιώματα του έργου αυτού με σκοπό την παραγωγή ομότιτλης ταινίας. Το πιο πρόσφατο ιστορικό βιβλίο του Μοντεφιόρε είναι το *Jerusalem: the Biography, a fresh history of the Middle East* (2011) που κυκλοφόρησε πρόσφατα.

Ο συγγραφέας είναι σήμερα μέλος της Βασιλικής Κοινότητας των Γραμμάτων και ζει στο Λονδίνο με τη γυναίκα του, επίσης συγγραφέα νουβέλων, Σάντα Μοντεφιόρε, και τα δυο τους παιδιά. 

## Συγγραφικό και ηχητικό έργο
### Ιστοριογραφήματα
*King's Parade, 1992
*Stalin: The Court of the Red Tsar, 2004
*A History of Caucasus, 2005
*Potemkin: Catherine the Great's Imperial Partner, 2005
*Piggy Foxy and the Sword of Revolution: Bolshevik Self-Portraits (Annals of Communism Series) with Alexander Vatlin, Larisa Malashenko and Vadim A. Staklo, 2006
*Speeches that Changed the World: The Stories and Transcripts of the Moments that Made History, 2007, 2008
*Young Stalin, 2008
*Monsters – History's most evil men and women, 2008
*Young Stalin, 2008
*101 World Heroes, 2009
*Jerusalem: the Biography, a fresh history of the Middle East, 2011

### Επιστημονική φαντασία
*My Affair with Stalin, 2004
*Sashenka, 2008

### CDs
*Speeches that Changed The World

## Παραπομπές


## Εξωτερικοί σύνδεσμοι
* 

Κατηγορία:Βρετανοί συγγραφείς
Μανδρότοπος Θεσπρωτίας

Ο **Μανδρότοπος**, (πρώην *Στάνοβο*, ή *Στάνοβον*), είναι οικισμός του Δήμου Σουλίου της Περιφέρειας Ηπείρου (Σχέδιο Καλλικράτης). 

## Γενικά στοιχεία
Ο Μανδρότοπος βρίσκεται ανατολικά του ποταμού Κωκυτού σε υψόμετρο 40 μέτρα ενώ απέχει απέχει 15 χιλιόμετρα Ν.-ΝΑ. από την Παραμυθιά (έδρα του δήμου) και 47 χιλιόμετρα ΝΑ. από την Ηγουμενίτσα

Ανήκει στη κοινότητα Σκανδάλου Θεσπρωτίας της οποίας και ακολουθεί τη διοικητική υπαγωγή. Πρόκειται για ημιορεινό χωριό σε υψόμετρο περίπου 160 μ., ο πληθυσμός του οποίου, ασχολούμενος κυρίως με την μικροκτηνοτροφία και με τη γεωργία, το 1928 αριθμούσε 132 κατοίκους. Στην απογραφή του 2001 αριθμούσε 148 κατοίκους. Σύμφωνα με την απογραφή 2021 απογράφησαν 112 κάτοικοι ενώ με αυτήν του 2011 ήταν 134.

Παλαιότερη ονομασία του χωριού ήταν **Στάνοβο**, μέχρι το 1927, οπότε μετονομάστηκε σε Μανδρότοπο.

## Πηγές
* "Μεγάλη Ελληνική Εγκυκλοπαίδεια" τομ.ΚΒ΄, σελ.287.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Μύρινα (αποσαφήνιση)

Με το όνομα **Μύρινα** αναφέρονται:
*Μύρινα, οικισμός και πρωτεύουσα της Λήμνου
*Μύρινα Καρδίτσας, οικισμός του Δήμου Καρδίτσας
*Μύρινα (μυθολογία), όνομα ορισμένων γυναικειων χαρακτήρων της ελληνικής Μυθολογίας
*Μύρινα Αιολίδας, αρχαία πόλη της Αιολίδας

Κατηγορία:Αποσαφηνίσεις ελληνικών τοπωνυμίων